ddrg/super_eurlex huggingface dataset:
(8)

Komisija arī nosūtīja iesniedzējam tirgus ekonomikas režīma (TER) pieprasījuma veidlapu un anketu un saņēma atbildes šim nolūkam atvēlētajos termiņos. Komisija ievāca un pārbaudīja visu informāciju, ko tā uzskatīja par nepieciešamu dempinga noteikšanai, un veica pārbaudes apmeklējumus iesniedzēja un šādu sadarbībā iesaistīto ĶTR uzņēmumu telpās: — Yingkou Dalmond Refractories Co. Ltd. (iesniedzējs), — Liaoning Qunyi Group Refractories Co. Ltd. (mātesuzņēmums), — Yingkou Guangshan Refractories Co. Ltd. (saistītais ražotājs), — Dalian Dalmond Trading Co. Ltd. (saistītais eksportētājs).
“4.

Kompetentā iestāde var klasificēt kā B klases teritorijas tādas teritorijas, no kurām var savākt dzīvas gliemenes, kuras var laist tirgū lietošanai pārtikā vienīgi pēc apstrādes attīrīšanas centrā vai pēc izklāšanas tādā veidā, kas atbilst sanitārajiem standartiem, kuri minēti 3. punktā. 90 % paraugu, kas ņemti no dzīvām gliemenēm šajās teritorijās, nedrīkst būt vairāk par 4 600E. coli uz 100 gramiem audu masas un iekšējā šķidruma. Pārējos 10 % paraugu, kas ņemti no dzīvām gliemenēm, nedrīkst būt vairāk par 46 000E. coli uz 100 gramiem audu masas un iekšējā šķidruma. References metode šai analīzei ir piecu mēģeņu un trīs atšķaidījumu visticamākā skaitļa (MPN) tests, kas norādīts ISO 16649-3. Var izmantot alternatīvas metodes, ja tās atzītas par derīgām attiecībā uz šo references metodi saskaņā ar EN/ISO 16140 kritērijiem.”
(1)

Komisijas 2006. gada 28. jūnija Regulas (EK) Nr. 950/2006, ar ko 2006./2007., 2007./2008. un 2008./2009. tirdzniecības gadam nosaka sīki izstrādātus piemērošanas noteikumus cukura produktu ievešanai un rafinēšanai atbilstīgi dažām tarifu kvotām un preferenču nolīgumiem (2), 12. pantā ir paredzēta detalizēta kārtība, kādā nosaka piegādes saistības ar nulles nodokļa likmi produktiem ar KN kodu 1701, kas izteikts ar baltā cukura ekvivalentu, ja šos produktus ieved no valstīm, kuras ir parakstījušas Protokolu Nr. 3, kurš pievienots V pielikumam 2000. gada 23. jūnijā Kotonū parakstītajam Partnerattiecību nolīgumam starp Āfrikas, Karību jūras reģiona un Klusā okeāna valstu grupu, no vienas puses, un Eiropas Kopienu un tās dalībvalstīm, no otras puses (ĀKK Protokols), un Nolīgumu ar Indiju.
LV Eiropas Savienības Oficiālais Vēstnesis L 326/5

KOMISIJAS REGULA (EK) Nr. 1203/2008

(2008. gada 2. decembris),

ar ko nosaka aizliegumu kuģiem, kuri peld ar Francijas karogu, zvejot mencas IV zonā; EK ūdeņos IIa zonā; tajā IIIa zonas daļā, kas nav ietverta Skagerakā un Kategatā

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vēra Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,

ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,

tā kā:

(1) Padomes 2008. gada 16. janvāra Regulā (EK) Nr. 40/2008, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas limiti (3), ir noteiktas kvotas 2008. gadam.

(2) Saskaņā ar Komisijas rīcībā esošo informāciju kuģi, kas peld ar šīs regulas pielikumā minētās dalībvalsts karogu vai ir reģistrēti šajā dalībvalstī, ar nozveju no pielikumā norādītā krājuma ir pilnībā apguvuši 2008. gadam iedalīto kvotu.

(3) Tāpēc jāaizliedz zveja no šā krājuma, nozvejas paturēšana uz kuģa, pārkraušana citā kuģī un izkraušana,

IR PIEŅĒMUSI ŠO REGULU.

1. pants

Kvotas pilnīga apguve

Nozvejas kvotu 2008. gadam, kura šīs regulas pielikumā minētajai dalībvalstij iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.

2. pants

Aizliegumi

Zveja no šīs regulas pielikumā norādītā krājuma, ko veic kuģi, kuri peld ar pielikumā minētās dalībvalsts karogu vai ir reģistrēti šajā dalībvalstī, ir aizliegta no pielikumā noteiktās dienas. Pēc šīs dienas ir aizliegts paturēt uz kuģa, pārkraut citā kuģī vai izkraut nozveju no šā krājuma, ja to nozvejojuši minētie kuģi.

3. pants

Stāšanās spēkā

Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2008. gada 2. decembrī Komisijas vārdā — jūrlietu un zivsaimniecības ģenerāldirektors Fokion FOTIADIS

(1) OV L 358, 31.12.2002., 59. lpp.

(2) OV L 261, 20.10.1993., 1. lpp.

(3) OV L 19, 23.1.2008., 1. lpp.
(2)

Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses (4), pievienotā protokola Nr. 2 par savstarpēju administratīvu palīdzību saistībā ar muitas tiesību aktu pareizu piemērošanu 2. pantā ir paredzēts, ka puses palīdz viena otrai, nodrošinot muitas tiesību aktu pareizu piemērošanu, jo īpaši – novēršot, atklājot un izmeklējot šo tiesību aktu pārkāpumus. Lai īstenotu minēto administratīvo palīdzību, Komisija, kuru pārstāv Eiropas Birojs krāpšanas apkarošanai (turpmāk – “OLAF”), un Krievijas iestādes ir noslēgušas līgumu, ar kuru izveido mehānismu informācijas nosūtīšanai saistībā ar preču kustību starp Kopienu un Krievijas Federāciju.
LV Eiropas Savienības Oficiālais Vēstnesis L 338/48

KOMISIJAS REGULA (EK) Nr. 1270/2008

(2008. gada 15. decembris),

ar ko nosaka aizliegumu kuģiem, kuri peld ar Spānijas karogu, zvejot dzelkņu haizivis EK un starptautiskajos ūdeņos I, V, VI, VII, VIII, XII un XIV zonā

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 26. panta 4. punktu,

ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,

tā kā:

(1) Padomes 2008. gada 16. janvāra Regulā (EK) Nr. 40/2008, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas limiti (3), ir noteiktas kvotas 2008. gadam.

(2) Saskaņā ar Komisijas rīcībā esošo informāciju kuģi, kas peld ar šīs regulas pielikumā minētās dalībvalsts karogu vai ir reģistrēti šajā dalībvalstī, ar nozveju no pielikumā norādītā krājuma ir pilnībā apguvuši 2008. gadam iedalīto kvotu.

(3) Tāpēc jāaizliedz zveja no šā krājuma, nozvejas paturēšana uz kuģa, pārkraušana citā kuģī un izkraušana,

IR PIEŅĒMUSI ŠO REGULU.

1. pants

Kvotas pilnīga apguve

Nozvejas kvotu 2008. gadam, kura šīs regulas pielikumā minētajai dalībvalstij iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.

2. pants

Aizliegumi

Zveja no šīs regulas pielikumā norādītā krājuma, ko veic kuģi, kuri peld ar pielikumā minētās dalībvalsts karogu vai ir reģistrēti šajā dalībvalstī, ir aizliegta no pielikumā noteiktās dienas. Pēc šīs dienas ir aizliegts paturēt uz kuģa, pārkraut citā kuģī vai izkraut nozveju no šā krājuma, ja to nozvejojuši minētie kuģi.

3. pants

Stāšanās spēkā

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2008. gada 15. decembrī Komisijas vārdā — jūrlietu un zivsaimniecības ģenerāldirektors Fokion FOTIADIS

(1) OV L 358, 31.12.2002., 59. lpp.

(2) OV L 261, 20.10.1993., 1. lpp.

(3) OV L 19, 23.1.2008., 1. lpp.
(5)

Tika iesniegti jauni dati, atbalstot pieteikumu to izmantot jēriem. Eiropas Pārtikas nekaitīguma iestāde (turpmāk tekstā – “iestāde”) 2008. gada 16. jūlija atzinumā (4) secināja, ka Saccharomyces cerevisiae CNCM I-1077 (Levucell SC20/Levucell SC10 ME) kaitīgi neietekmē dzīvnieku veselību, cilvēku veselību vai vidi. Turklāt iestāde secināja, ka Saccharomyces cerevisiae CNCM I-1077 (Levucell SC20/Levucell SC10 ME) nerada nekādu citu apdraudējumu, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Atbilstīgi minētajam atzinumam šo preparātu var droši lietot jēriem. Turklāt atzinumā minēts, ka šis preparāts var labvēlīgi ietekmēt galīgo svaru un vidējo ikdienas pieaugumu. Iestāde neuzskata, ka jāparedz īpaša prasība veikt uzraudzību pēc pārdošanas. Iestāde arī pārbaudīja ziņojumu par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
09.2986

ex 3824 90 97

76

Terciāro amīnu maisījums, kas satur: — 60 % vai vairāk dodecildimetilamīna no svara, — 20 % vai vairāk dimetil(tetradecil)amīna no svara, — 0,5 % vai vairāk heksadecildimetilamīna no svara, ko izmanto amīnu oksīdu ražošanā (1)

1.1-31.12.

14 315 tonnu
Izstrādājums, ko veido divas iepriekš sagatavotas bļodiņas no mīkstas, porainas plastmasas, kuru abas virsmas ir pārklātas ar trikotāžas audumu. Bļodiņu malas apšūtas ar trikotāžas lenti, lai nostiprinātu to ovālo formu. Bļodiņas savienotas ar magnētisku metāla sprādzi. Katras bļodiņas iekšpuse ir pārklāta ar līmvielu, ko aizsargā plastmasas plēve. Kad plastmasas plēvi noņem, bļodiņas nonāk tiešā saskarē ar ādu un pielīp krūtīm. Izstrādājums paredzēts valkāšanai uz kaila ķermeņa. (krūšturis) (Skatīt fotoattēlus nr. 643A un 643B) (1)

6212 10 90
(14)

Attiecīgais ražojums, tāpat kā sākotnējā izmeklēšanā, ir Regulā (EK) Nr. 945/2005 minētais, proti, Ukrainas izcelsmes cietie mēslošanas līdzekļi, kuru amonija nitrāta saturs pārsniedz 80 % no svara un kuri atbilst KN kodam 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 un ex 3105 90 91 (turpmāk “AN”). AN ir lauksaimniecībā plaši izmantotie cietie slāpekļa mēslošanas līdzekļi. To ražo no amonjaka un slāpekļskābes, un tā slāpekļa masa mikrogranulu vai granulu veidā pārsniedz 28 % no svara.
(2)

Komisija 2007. gada 12. martā saņēma pieprasījumu veikt daļēju starpposma pārskatīšanu, ko iesniedza vairāki LVF ražotāji un eksportētāji – Sjøtroll Havbruk AS, Lerøy Fossen AS, Firda Sjøfarmer AS, Coast Seafood AS, Hallvard Lerøy AS un Sirena Norway AS (“pieprasījuma iesniedzēji”), saskaņā ar pamatregulas 11. panta 3. punktu.
15

Lielākoties nemonetāros posteņus uzrāda izmaksās vai arī izmaksās, atņemot nolietojumu, tāpēc tie tiek izteikti kā summas, kas uzrādītas šī posteņa iegādes datumā. Katra posteņa pārveidotās izmaksas vai izmaksas, no kurām atskaitīts nolietojums, nosaka, piemērojot tā sākotnējām izmaksām un uzkrātajam nolietojumam vispārējā cenu indeksa izmaiņas periodā no iegādes datuma līdz pārskata perioda beigām. Piemēram, pamatlīdzekļus, izejvielu krājumus un preces pārdošanai, nemateriālo vērtību, patentus, preču zīmes un līdzīgus aktīvus pārveido no to pirkšanas datumiem. Daļēji pabeigto un gatavo ražojumu krājumus pārveido no datumiem, kuros radušās pirkšanas un pārveidošanas izmaksas.
(8)

Lai ļautu dalībvalstīm no 2008. gada 1. augusta piemērot Regulas (EK) Nr. 479/2008 10. panta 2. punktu, 65. panta 1. punkta c) apakšpunkta vi) un xiii) punktu, 92. panta 5. punkta b) apakšpunkta i) punktu un IV pielikuma 1., 3. un 7. punktu, ir lietderīgi veikt pārejas posma pasākumus attiecībā uz definīciju par vīniem ar aizsargātiem cilmes vietas nosaukumiem vai aizsargātām ģeogrāfiskās izcelsmes norādēm. Tā kā šie panti tiek piemēroti no 2008. gada 1. augusta, arī šai regulai jābūt piemērojamai no tā paša datuma.
3)

Regulas 4. pantu groza šādi: a) panta 1. punkta pirmo daļu aizstāj ar šādu pirmo un otro daļu: “Ekstra kategorijas neapstrādātas olīveļļas un neapstrādātas olīveļļas, kā definēts Regulas (EK) Nr. 1234/2007 XVI pielikuma 1. punkta a) un b) apakšpunktā, etiķetējumā ir norādīts izcelsmes apzīmējums. Regulas (EK) Nr. 1234/2007 XVI pielikuma 3. un 6. punktā definēto produktu etiķetējumā izcelsmes apzīmējumu nenorāda.”; b) panta 2. punktu aizstāj ar šādu: “2. Izcelsmes apzīmējumos, kas minēti 1. punktā, iekļauj: a) olīveļļai, kuras izcelsme saskaņā ar 4. un 5. punkta noteikumiem ir vienā dalībvalstī vai trešā valstī, – norādi attiecīgi uz dalībvalsti, Kopienu vai trešo valsti vai b) maisījumiem no olīveļļām, kuru izcelsme saskaņā ar 4. un 5. punkta noteikumiem ir vairāk nekā vienā dalībvalstī vai trešā valstī, – attiecīgi vienu no šādām norādēm: i) “Kopienas olīveļļu maisījums” vai norādi uz Kopienu; ii) “ārpuskopienas olīveļļu maisījums” vai norādi uz ārpuskopienas izcelsmi; iii) “Kopienas un ārpuskopienas olīveļļu maisījums” vai norādi uz Kopienas un ārpuskopienas izcelsmi, vai c) aizsargātu cilmes vietas nosaukumu vai aizsargātu ģeogrāfiskās izcelsmes norādi, kā minēts Regulā (EK) Nr. 510/2006, atbilstīgi attiecīgā produkta specifikācijai.”; c) svītro 6. punktu.
(7)

Saskaņā ar Regulas (EK) Nr. 297/95 12. pantu koriģētajām maksām jābūt spēkā no 2009. gada 1. aprīļa. Tādēļ ir lietderīgi, ka šī regula steidzami stājas spēkā un ka to piemēro no minētās dienas,
(53)

Eiropas ekspertu grupa veica faktu noskaidrošanas apmeklējumus Taizemes Karalistē laikā no 2009. gada 10. līdz 13. martam attiecībā uz tādām jomām kā lidojumu darbības un gaisa kuģa apkalpes licences, lai pārbaudītu, kā šis gaisa pārvadātājs īsteno korektīvos pasākumus, kuru nolūks bija iepriekš Thai DCA konstatēto drošuma nepilnību novēršana. Ekspertu grupa varēja secināt, ka One Two Go gaisa kuģu ekspluatācijas darbības neveic. One Two Go atbild par to lidojumu pārdošanu, kurus patiesībā ekspluatē Orient Thai atbilstīgi līgumam par gaisa kuģa un apkalpes nomu, kurā One Two Go ir nomnieks, bet Orient Thai – iznomātājs. Orient Thai nodrošina gaisa kuģi, pilnu komandu, tehnisko apkopi un apdrošināšanu uzņēmumam One Two Go. Visam personālam, kas iesaistīts Orient Thai darbībās One Two Go vārdā, darba devējs ir Orient Thai.
PADOMES REGULA (EK) Nr. 319/2009

(2009. gada 16. aprīlis),

ar ko precizē jomu galīgajiem antidempinga maksājumiem, kas uzlikti ar Regulu (EK) Nr. 85/2006 par saimniecībās audzētu Norvēģijas izcelsmes lašu importu

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu,

ņemot vērā Padomes Regulu (EK) Nr. 384/96 (1995. gada 22. decembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 11. panta 3. punktu,

ņemot vērā priekšlikumu, ko Komisija iesniedza pēc apspriešanās ar Padomdevēju komiteju,

tā kā:

A. PROCEDŪRA

1. Iepriekšējās izmeklēšanas un antidempinga pasākumi

2. Pārskatīšanas izmeklēšanas uzsākšana

B. PAŠREIZĒJĀ IZMEKLĒŠANA

C. ATTIECĪGAIS RAŽOJUMS

Šo ražojumu pašreiz klasificē ar KN kodiem ex 0302 12 00, ex 0303 11 00, ex 0303 19 00, ex 0303 22 00, ex 0304 19 13 un ex 0304 29 13, kas atbilst ražojuma dažādiem veidiem (svaigas vai atdzesētas zivis, svaigas vai atdzesētas filejas, saldētas zivis un saldētas filejas).

D. IZMEKLĒŠANAS REZULTĀTI

1. Metodika

2. Galvenās fiziskās īpašības

Kā jau minēts, pie mugurkaula paliek mazliet gaļas, un arī tā daļēji paredzēta lietošanai pārtikā. Tomēr mugurkaulos, kā jau norāda nosaukums, galvenokārt ir kauls, bet saimniecībās audzētos lašos, filejas veidā vai veselos, galvenokārt ir gaļa. Tiešām, lašu mugurkauli ir apmēram 10 % no vesela laša svara, un gaļa pie mugurkaula ir 25 % līdz 40 % no mugurkaula svara. Tādējādi pie mugurkaula esošā gaļa ir tikai 2,5 % līdz 4 % no veselas zivs svara, bet laša gaļa ir vairāk nekā 65 % no veselas zivs svara.

3. Galvenais galaizmantojums un savstarpēja aizstājamība

E. SECINĀJUMI PAR RAŽOJUMA DEFINĪCIJU

F. PIEMĒROŠANA AR ATPAKAĻEJOŠU DATUMU

IR PIEŅĒMUSI ŠO REGULU.

1. pants

Regulas (EK) Nr. 85/2006 1. panta 1. punktu aizstāj ar šādu punktu:

“1. Ar šo tiek ieviests galīgais antidempinga maksājums saimniecībās audzētu Norvēģijas izcelsmes lašu (kas nav savvaļas laši) importam – filejas veidā vai veseliem, svaigiem, dzesinātiem vai saldētiem, kas atbilst KN kodiem ex 0302 12 00, ex 0303 11 00, ex 0303 19 00, ex 0303 22 00, ex 0304 10 13 un ex 0304 20 13 (turpmāk – “saimniecībās audzēti laši”). Uz lašu mugurkauliem, kuri daļēji sastāv no asakas, kas klāta ar gaļu, kuri ir zivju rūpniecības ēdami blakusprodukti un kuri atbilst KN kodiem ex 0302 12 00, ex 0303 11 00, ex 0303 19 00, ex 0303 22 00, neattiecas galīgais antidempinga maksājums ar nosacījumu, ka pie mugurkaula esošā gaļa nav vairāk par 40 % no laša mugurkaula svara.”
4a1640

Danisco Animal Nutrition (juridiskā persona – Danisco (UK) Limited)

6-fitāze EC 3.1.3.26

Piedevas sastāvs 6-fitāzes preparāts (EC 3.1.3.26), ko iegūst no Schizosaccharomyces pombe (ATCC 5233) ar šādu minimālo aktivitāti: cietā veidā: 10 000 FTU (1)/g šķidrā veidā: 10 000 FTU/ml Darbīgās vielas raksturojums 6-phytase (EC 3.1.3.26) ko iegūst no Schizosaccharomyces pombe (ATCC 5233) Analīzes metode (2) Kolorimetriska metode, ar ko mēra neorganisko fosfātu, ko enzīms izdala no fitāta substrāta

Gaļas cāļi

—

250 FTU

—

1. Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas. 2. Lietošanai dzīvnieku barībā, kas satur vairāk par 0,23 % ar fitīnu saistītā fosfora. 3. Paredzēts lietot sivēniem (atšķirtiem), kuru svars nepārsniedz 35 kg. 4. Ieteicamās devas uz kilogramu kompleksās barības: — gaļas cāļi: 500–750 FTU, — gaļas tītari: 250–1 000 FTU, — dējējvistas: 150–900 FTU, — gaļas pīles: 250–1 000 FTU, — sivēni (atšķirti): 500–1 000 FTU, — nobarojamas cūkas: 500–1 000 FTU, — sivēnmātes: 500 FTU. 5. Drošībai apstrādes laikā jāizmanto elpceļu aizsarglīdzekļi, aizsargbrilles un cimdi.
3)

pievieno šādu punktu: “4. Piešķīrumu gadījumā turpmāk norādītās izmaksas ir atbilstīgas atbalstam no ERAF, ja tās veiktas saskaņā ar attiecīgās valsts noteikumiem, tostarp grāmatvedības noteikumiem, un saskaņā ar turpmāk paredzētajiem īpašajiem nosacījumiem: i) netiešās izmaksas, kas norādītas, pamatojoties uz vienotu likmi – līdz 20 % no tiešajām darbības izmaksām; ii) vienotas likmes izmaksas, ko aprēķina, piemērojot vienības izmaksu standarta shēmas, ko noteikusi konkrētā dalībvalsts; iii) vienreizējie maksājumi, lai segtu kādas darbības visas izmaksas vai arī to daļu. Šā apakšpunkta i), ii) un iii) punktā minētos variantus var apvienot vienīgi tad, ja katrs no tiem attiecas uz attaisnoto izmaksu atšķirīgu kategoriju vai ja tos vienā un tajā pašā darbībā izmanto dažādiem projektiem. Šā apakšpunkta i), ii) un iii) punktā minētās izmaksas nosaka iepriekš uz taisnīga, objektīva un pierādāma aprēķina pamata. Šā apakšpunkta iii) daļā minētais vienreizējais maksājums nepārsniedz EUR 50 000.”
(11)

Kopienas ir piešķīrušas un garantējušas aizdevumus valstīm, kas pievienojas, vai projektiem, ko īsteno šajās valstīs. Šos aizdevumus un garantijas pašlaik sedz no Garantiju fonda, un tie paliks, attiecīgi, neatmaksāti vai spēkā pēc pievienošanās dienas. No minētās dienas šie aizdevumi un garantijas vairs nebūs Kopienu ārējās darbības, un tāpēc tie būtu jāsedz tieši no Eiropas Savienības vispārējā budžeta, nevis no Garantiju fonda.
(5)

Līdz ar to, lai ierobežotu nelabvēlīgās ietekmes radītās sekas eksportētājiem, ir nepieciešams nodrošināt, lai, atkāpjoties no Regulas (EK) Nr. 1043/2005 39. panta 2. punkta un Komisijas 2008. gada 23. aprīļa Regulas (EK) Nr. 376/2008, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem (3), 40. panta 3. punkta, to kompensācijas sertifikātu derīguma termiņš, par kuriem pieteikums ir iesniegts saskaņā ar Regulas (EK) Nr. 1043/2005 33. panta a) punktu vai 38.a pantu laikā no 2008. gada 8. jūlija līdz 26. septembrim, lai tos izmantotu no 2008. gada 1. oktobra, jāpagarina līdz 2009. gada 30. septembrim.
2.

No 2011. gada 20. augusta: a) Elektroenerģijas patēriņš “izslēgtā režīmā” Televizoru elektroenerģijas patēriņš jebkurā izslēgtā režīma stāvoklī nepārsniedz 0,30 vatus, ja vien netiek izpildīts nākamajā daļā minētais nosacījums. Televizoriem ar labi saskatāmu slēdzi, ar kuru televizoru var pārslēgt stāvoklī, kad tā elektroenerģijas patēriņš nepārsniedz 0,01 vatu, slēdzim atrodoties izslēgtā pozīcijā, televizoru elektroenerģijas patēriņš jebkurā citā izslēgtā režīma stāvoklī nepārsniedz 0,50 vatus. b) Elektroenerģijas patēriņš “gatavības režīmā(-os)” Televizoru elektroenerģijas patēriņš jebkurā stāvoklī, kas nodrošina tikai reaktivizēšanas funkciju vai tikai reaktivizēšanas funkciju un tikai norādi uz iedarbinātu reaktivizēšanas funkciju, nepārsniedz 0,50 vatus. Televizoru elektroenerģijas patēriņš jebkurā stāvoklī, kas nodrošina tikai informācijas vai statusa rādījumus vai tikai reaktivizēšanas funkcijas un informācijas vai statusa rādījumu kombināciju, nepārsniedz 1,00 vatu. c) Izslēgtā režīma un/vai gatavības režīma pieejamība Televizori nodrošina izslēgto režīmu un/vai gatavības režīmu, un/vai citu stāvokli, kas nepārsniedz piemērojamās prasības par elektroenerģijas patēriņu izslēgtā režīmā un/vai gatavības režīmā, kad televizors ir pieslēgts elektroenerģijas tīklam. d) Automātiska izslēgšanās Televizori nodrošina šāda veida funkciju: i) aktīvajā režīmā pēc ne vairāk kā četrām stundām pēc lietotāja beidzamās darbības un/vai kanāla maiņas televizors automātiski pārslēdzas no aktīvā režīma: — gatavības režīmā vai — izslēgtā režīmā, vai — citā stāvoklī, kas nepārsniedz piemērojamās prasības par elektroenerģijas patēriņu izslēgtā režīmā un/vai gatavības režīmā; ii) pirms automātiskas pārslēgšanās no aktīvā režīma uz attiecīgo stāvokli/režīmiem televizori rāda brīdinājuma ziņojumu. Šī funkcija ir iestatīta pēc noklusējuma. e) Televīzijas uztvērējiem, kas sastāv no displeja un viena vai vairākiem skaņotājiem/uztvērējiem un izvēles papildu funkcijām datu uzglabāšanai un/vai attēlošanai, piemēram, ciparvideodisku diskdziņa (DVD), cietā diska diskdziņa (HDD) vai videokasešu ierakstītāja (VCR) atsevišķā ierīcē, displejam un atsevišķajai ierīcei a) līdz d) apakšpunktu piemēro atsevišķi.
(13)

Sakārtotas administratīvās vadības interesēs, kā arī, lai atbalstītu Kopienas uzņēmējus, uzraudzības dokumentu saturs un izkārtojums – ievērojot uzraudzības dokumenta tehniskās iezīmes – pēc iespējas būtu jāsaskaņo ar importa licenču veidlapām, kuras paredzētas Komisijas Regulā (EK) Nr. 738/94 (1994. gada 30. marts), ar kuru paredz konkrētus noteikumus par to, kā īstenojama Padomes Regula (EK) Nr. 520/94, ar ko ievieš Kopienas procedūru kvantitātes kvotu pārvaldībai (3), Komisijas Regulā (EK) Nr. 3168/94 (1994. gada 21. decembris), ar kuru tiek ieviesta Kopienas importa licence, ko izmanto, piemērojot Padomes Regulu (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā (4), un Komisijas Regulā (EK) Nr. 3169/94 (1994. gada 21. decembris), ar ko groza Padomes Regulas (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm III pielikumu un ar kuru tiek ieviesta Kopienas importa licence, ko izmanto, piemērojot minēto regulu (5).